Celestit
Celestit ili celestin (engleski: celestine) je mineral koji se sastoji od stroncij-sulfata. Naziv je dobio po svojoj plavoj boji. Pojavljuje se u kristalnom obliku, ali također i u kompaktnim masivnim ili vlaknastim oblicima. Nalazi se većinom u sedimentnim stijenama, često zajedno s mineralima gipsa, anhidritom i halitom. Celestit je obično bezbojan ili blijedo plave boje. Međutim, može se naći u žutoj, crvenoj i bijeloj boji. Nalazi se širom svijeta, uglavnom u manjim količinama. Najrasprostranjeniji je u Britaniji, Egiptu, Meksiku, Peruu, Poljskoj, Libiji, Madagaskaru.